Държавен вестник, бр. 66, 2009 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  66
Чл. 128. При изпълнение на служебните си 
задължения съдебните служители се легитими­
рат със служебна карта по образец, утвърден 
от главния прокурор, издадена от заместник 
на главния прокурор при ВКП – за служители­
те във ВКП, ВАП, НСлС и администрацията 
на главния прокурор, или от завеждащ отдел 
„Административен“ при ВКП – за останалите 
служители.
Раздел IV
Атестиране, рангове, повишаване в ранг
Чл. 129. Атестирането на съдебните служи­
тели има за цел:
1. установяване равнището на професио­
нална квалификация на съдебните служители, 
както и съответствието є с изискванията на 
длъжностната характеристика;
2. справедливо възнаграждение на съдебните 
служители;
3. подобряване на служебните взаимоотно­
шения и работата в екип;
4. осъществяване на прозрачна и справедлива 
процедура за професионално развитие.
Чл.  130. Атестирането обхваща период от 
една прослужена година. За съдебни служители, 
прослужили по-малко от 6 месеца, оценката се 
извършва през следващата година.
Чл. 131. (1) Атестирането се извършва от 
комисия от трима членове, назначена от ад­
министративния ръководител на съответната 
прокуратура, в която задължително участват 
прокурор или следовател, съдебният админи­
стратор или административният секретар.
(2) В администрацията на главния прокурор, 
ВКП, ВАП и НСлС съдебните служители се 
атестират от комисия от петима членове, вкл. 
прокурор или следовател, главния секретар 
или съдебния администратор, назначена от 
главния прокурор.
(3) Служителите в учебните и почивните 
бази се атестират от комисия, назначена от 
главния прокурор.
(4) Главният секретар и съдебните адми­
нистратори се атестират от административния 
ръководител на съответната прокуратура.
Чл. 132. (1) Показателите, по които се оце­
няват съдебните служители, са:
1. срочно и качествено изпълнение на слу­
жебните задължения – от 1 до 5 точки;
2. спазване на правилата за професионална 
етика – от 1 до 4 точки;
3. поведение при работа с граждани – от 
1 до 4 точки;
4. способност за самостоятелна работа – от 
1 до 4 точки;
5. организационни и управленски умения – от 
1 до 3 точки;
6. степен на подготвеност и способност за 
работа с нормативни актове – от 1 до 3 точки;
7. възможности за комуникация – от 1 до 
3 точки;
8. умения за работа в екип – от 1 до 3 точки;
9. инициативност, поемане на извънредна 
работа, проява на творчество в работата – от 
1 до 3 точки;
10. оценка на прекия ръководител – от 1 до 
3 точки.
(2) При атестирането се вземат предвид и 
получените сигнали, жалби и предложения, 
касаещи съдебния служител.
(3) Показателите и методиката за оценка се 
посочват във формуляр по образец, утвърден 
със заповед на главния прокурор.
Чл. 133. Въз основа на оценките, получени 
по отделните показатели, атестиращият опре­
деля обща оценка, както следва: 
1. оценка 1 „Изключително изпълнение“ 
при получени от 30 до 35 точки – атестираният 
изключително ефективно изпълнява работата 
си значително над изискванията за длъжността;
2. оценка 2 „Изпълнението е над изисква­
нията“ при получени от 25 до 29 точки – атес­
тираният редовно изпълнява работата си над 
изискванията за длъжността;
3. оценка 3 „Изпълнението отговаря на 
изискванията“ при получени от 20 до 24 точ­
ки –  атестираният като цяло изпълнява работата 
на нивото на изискванията за длъжността, но 
не ги надминава;
4. оценка 4 „Изпълнението не отговаря напъл­
но на изискванията, необходимо е подобрение“ 
при получени от 15 до 19 точки – атестираният 
изпълнява работата под нивото на изискванията 
за длъжността;
5. оценка 5 „Неприемливо изпълнение“ 
при получени от 10 до 14 точки – оценяваният 
системно изпълнява работата си под нивото 
на изискванията за длъжността.
Чл. 134. (1) Атестиращият вписва точките 
по отделните показатели и общата оценка в 
протокола, подписва го и запознава атестирания 
със съдържанието му, като атестираният също го 
подписва. Крайната оценка по всеки показател 
е средноаритметичната от оценките, дадени от 
всеки член на атестационната комисия. 
(2) Резултатите от атестирането, отразени 
в атестационни протоколи, се представят на 
административния ръководител.
Чл. 135. (1) Съдебните служители от апе­
лативните, военно-апелативната, окръжните, 
военно-окръжните и районните прокуратури, 
които не са съгласни с дадената им обща 
оценка, могат да подадат писмено мотивирано 
възражение до административния ръководител 
на съответната прокуратура в 7-дневен срок 
от датата на запознаване със съдържанието 
на формуляра.
(2) Съдебните служители от администрацията 
на главния прокурор, ВКП, ВАП и НСлС, които 
не са съгласни с дадената им обща оценка, могат 
да подадат писмено мотивирано възражение до 
главния прокурор в 7-дневен срок от датата на 
запознаване със съдържанието на формуляра.